Velosport. Murod Xolmurodov Osiyo o‘yinlari—2018 kumush medaliga ega chiqdi

Bugun, 24-avgust sanasida Indoneziyaning Jakarta ham Palembang shaharlarida Osiyo o‘yinlari davom etmoqda.

Velosport bo‘yicha musobaqada O‘zbekiston sharafini himoya qilayotgan Murodjon Xolmurodov finalda 40 km masofani 57:10.52 daqiqada bosib o‘tib, 16 ishtirokchi orasida ikkinchi o‘rinni egalladi va Osiyo o‘yinlari kumush medalini qo‘lga kiritdi.
Qozog‘istonlik sportchi Aleksey Lutsenko oltin medalniga ega chiqqan bo‘lsa, bronza yaponiyalik Fumiyaki Beppuga nasib etdi.
Ma’lumot uchun mazkur kumush bilan O‘zbekiston delegatsiyasi medallarining umumiy soni 21 taga yetdi. Shulardan 4 tasi oltin, 10 tasi kumush va 7tasi esa bronza. Umumiy reytingda O‘zbekiston hozircha 10-o‘rinda bormoqda.